proxectonos/corpus_dominio_legal_administrativo_tmp huggingface dataset:
RESOLUCIÓN do 10 de xullo de 2009, da Dirección Xeral de Relacións Laborais, pola que se dispón o rexistro, o depósito e a publicación, no Diario Oficial de Galicia, do acordo da comisión paritaria do convenio colectivo de ámbito da Comunidade Autónoma de Galicia para o sector de perrucarías de donas, cabaleiros, unisex e beleza, polo que se aproba a táboa salarial para o ano 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 03/08/2009

Visto o acordo subscrito o 3 de xuño de 2009 pola comisión paritaria do convenio colectivo de ámbito da Comunidade Autónoma de Galicia para o sector de perrucarías de donas, cabaleiros, unisex e beleza, polo que se aproba a táboa salarial para o ano 2009, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo.
A Dirección Xeral de Relacións Laborais,
ACORDA:
Primeiro.-Ordenar a inscrición do dito acordo no rexistro xeral de convenios desta dirección xeral.
Segundo.-Remitir o texto orixinal ao correspondente servizo deste centro directivo.
Terceiro.-Dispor a súa publicación no Diario Oficial de Galicia.
Santiago de Compostela, 10 de xullo de 2009.
Odilo Martiñá Rodríguez
Director xeral de Relacións Laborais
Acta da comisión paritaria do convenio colectivo da Comunidade Autónoma de Galicia para perrucarías de donas, cabaleiros, unisex e beleza de Galicia 2007-2010
En Ourense, ás 10.00 horas do día 3 de xuño de 2009, reúnense nos locais da CEO, sitos na praza das Damas, número un, a representación sindical e empresarial do convenio colectivo da Comunidade Autónoma de Galicia para perrucarías de donas, cabaleiros, unisex e beleza, formada polas personas que se citan á marxe.
Pola parte empresarial: a Federación de Empresarios de Peluquería y Estética de Galicia (Fepega): Antonio Peiteado Iglesias, Camilo Sotelo Barroso. Asesora: María de Miguel.
Pola parte social: por UGT: Rogelio Cibeira Fernández.
Iniciada a sesión, adóptase o seguinte acordo:
Actualizar a táboa salarial para o terceiro ano de vixencia do convenio, conforme o establecido no artigo 22. Constatado que o IPC real de 2008 foi o 1,4%, procede aplicar ao salario esta porcentaxe incrementada no 0,50%, do que resulta a seguinte táboa salarial para 2009:
Ver referencia pdf "15000D010P016.PDF"
DECRETO 363/2009, do 23 de xullo, polo que se crea o colexio de educación infantil e primaria de Cervo número 1 no concello de Cervo (Lugo).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/08/2009

O Estatuto de autonomía de Galicia no seu artigo 31 e o Decreto 332/2009, do 11 de xuño, polo que se establece a estrutura orgánica da Consellería de Educación e Ordenación Universitaria, establece a competencia desta materia de planificación, regulación e administración do ensino regrado en toda a súa extensión.
Tendo en conta o disposto na Lei orgánica 2/2006, do 3 de maio, de educación, e no Real decreto 1537/2003, do 5 de decembro, polo que se establecen os requisitos mínimos dos centros que impartan ensinanzas escolares de réxime xeral, e vista a necesidade de racionalizar a oferta educativa do concello de Cervo en función da previsión de escolarización.
De conformidade co exposto, por proposta do conselleiro de Educación e Ordenación Universitaria, no exercicio da facultade outorgada polo artigo 34 da Lei 1/1983, do 22 de febreiro, de normas reguladoras da Xunta e da súa presidencia, logo de deliberación do Consello da Xunta de Galicia na súa reunión do día vinte e tres de xullo de dous mil nove,
DISPOÑO:
Artigo 1º
Créase o colexio de educación infantil e primaria de Cervo nº 1 (código 27020859) con capacidade para tres unidades de educación infantil e seis unidades de educación primaria.
Artigo 2º
Intégranse neste centro o colexio de educación infantil e primaria de Galdín (código 27013961) e o colexio de educación infantil e primaria Mestre Rivera Casás (código 27013739), ambos os dous no concello de Cervo, que se suprimen como tales.
Artigo 3º
Ao profesorado afectado seralle de aplicación o establecido no Decreto 140/2006, do 31 de agosto, polo que se determinan os criterios de perda de destino definitivo polo persoal funcionario docente que presta servizos nos centros educativos que imparten ensinanzas distintas das universitarias e o cómputo de antigüidade no centro en función das causas de acceso a el.
Disposición derradeira
Primeira.-Autorízase o conselleiro de Educación e Ordenación Universitaria para adoptar as medidas necesarias para o cumplimento do desposto neste decreto.
Segunda.-Este decreto entrará en vigor o día seguinte da súa publicación no Diario Oficial de Galicia.
Santiago de Compostela, vinte e tres de xullo de dous mil nove.
Alberto Núñez Feijóo
Presidente
Jesús Vázquez Abad
Conselleiro de Educación e Ordenación Universitaria
RESOLUCIÓN do 20 de xullo de 2009 pola que se ordena a publicación do acordo do Consello da Xunta de Galicia do 17 de xullo de 2009 polo que se aproba a modificación da relación de postos de traballo da Consellería de Presidencia, Administracións Públicas e Xustiza.
CONSELLERÍA DE FACENDA — III. OUTRAS DISPOSICIÓNS — 03/08/2009

A aprobación da modificación da relación de postos de traballo da Consellería de Presidencia, Administracións Públicas e Xustiza xustifícase pola necesidade de adecuala á nova estrutura orgánica da consellería regulada no Decreto 303/2009, do 21 de maio.
En consecuencia, por proposta da Consellería de Presidencia, Administracións Públicas e Xustiza, consultadas as organizacións sindicais presentes na Mesa Sectorial de funcionarios da Comunidade Autónoma e a Comisión de Persoal, o Consello da Xunta de Galicia na súa reunión do día dezasete de xullo de dous mil nove, adoptou o seguinte
ACORDO:
Primeiro.-Aprobar a modificación da relación de postos de traballo da Consellería de Presidencia, Adminsitracións Públicas e Xustiza nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Terceiro.-Clasificar de libre designación, os postos que a continuación se relacionan en aplicación dos criterios de excepcionalidade que á marxe se indican, de conformidade co previsto no Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, e o disposto mediante acordo de data 28 de xaneiro de 2008 asinado polo conselleiro de Presidencia, Administracións Públicas e Xustiza e polas organizacións sindicais.
Ver referencia pdf "15000D003P007.PDF"
Visto o acordo adoptado polo Consello da Xunta de Galicia na súa reunión do dezasete de xullo de dous mil nove, relativo á aprobación da modificación da relación de postos de traballo da Consellería de Presidencia, Administracións Públicas e Xustiza, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 20 de xullo de 2009.
Marta Fernández Currás
Conselleira de Facenda
Ver referencia pdf "15000D005P009.PDF"
RESOLUCIÓN do 20 de xullo de 2009 pola que se ordena a publicación do acordo do Consello da Xunta de Galicia do 17 de xullo de 2009 polo que se aproba a modificación da relación de postos de traballo dos órganos superiores dependentes da Presidencia da Xunta de Galicia.
CONSELLERÍA DE FACENDA — III. OUTRAS DISPOSICIÓNS — 03/08/2009

A aprobación da modificación da relación de postos de traballo dos órganos superiores dependentes da Presidencia da Xunta de Galicia xustifícase pola necesidade da adaptación de varios postos á nova estrutura organizativa dos citados órganos.
En consecuencia, por proposta da Consellería de Presidencia, Adminsitracións Públicas e Xustiza, consultadas as organizacións sindicais presentes na Mesa Sectorial de funcionarios da Comunidade Autónoma e a Comisión de Persoal, o Consello da Xunta de Galicia na súa reunión do día dezasete de xullo de dous mil nove, adoptou o seguinte
ACORDO:
Primeiro.-Aprobar a modificación da relación de postos de traballo dos órganos superiores dependentes da Presidencia da Xunta de Galicia nos termos que se sinalan no anexo a este acordo.
Segundo.-Ordenar a súa publicación no Diario Oficial de Galicia para os efectos da súa entrada en vigor a partir do día seguinte ao da súa publicación.
Terceiro.- Clasificar de libre designación, o posto que a continuación se relaciona en aplicación dos criterios de excepcionalidade que á marxe se indican, de conformidade co previsto no Decreto lexislativo 1/2008, do 13 de marzo, polo que se aproba o texto refundido da Lei da función pública de Galicia, e o disposto mediante acordo do 28 de xaneiro de 2008 asinado polo conselleiro de Presidencia, Administracións Públicas e Xustiza e polas organizacións sindicais.
Ver referencia pdf "15000D005P009.PDF"
Visto o acordo adoptado polo Consello da Xunta de Galicia na súa reunión do dezasete de xullo de dous mil nove, relativo á aprobación da modificación da relación de postos de traballo dos órganos superiores dependentes da Presidencia da Xunta de Galicia, coa finalidade de cumprir o dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 20 de xullo de 2009.
Marta Fernández Currás
Conselleira de Facenda
Ver referencia pdf "15000D005P009.PDF"
RESOLUCIÓN do 7 de agosto de 2009 pola que se amplía o prazo do artigo 18 da Resolución do 6 de xuño de 2008 pola que se establecen as bases reguladoras para a concesión, en réxime de concorrencia competitiva, das subvencións e axudas a proxectos de aforro e eficiencia enerxética e proxectos de enerxía renovables de Galicia, correspondentes ao exercicio 2008, e ao abeiro dos convenios subscritos entre o IDAE e o Inega os días 2 e 3 de xullo de 2008.
INSTITUTO ENERXÉTICO DE GALICIA — III. OUTRAS DISPOSICIÓNS — 14/08/2009

O Instituto Enerxético de Galicia mediante a Resolución do 6 de xuño de 2008 pola que se establecen as bases reguladoras para a concesión en réxime de concorrencia competitiva das subvencións e axudas a proxectos de aforro e eficiencia enerxética e proxectos de enerxía renovables de Galicia, e ao abeiro dos convenios subscritos entre o IDAE e o Inega os días 2 e 3 de xullo de 2008 (DOG nº 173, do 8 de setembro), publicou a convocatoria de axudas e subvencións para o ano 2008.
O artigo 18 da resolución establece que o prazo para a xustificación do investimento das solicitudes a que se refire o artigo 2 da resolución de convocatoria remata para os proxectos de aforro enerxético o día 30 de xuño de 2009.
Como consecuencia da dilatación do procedemento de concesión, considérase necesario ampliar o prazo de xustificación das actividades subvencionables relativas a aforro e eficiencia enerxética.
En consecuencia, en uso das atribucións que me están conferidas polo Consello de Administración do Instituto Enerxético de Galicia,
DISPOÑO:
Artigo único.-Ampliar ata o día 30 de outubro de 2009 o prazo para a xustificación do investimento das subvencións concedidas para aforro e eficiencia enerxética a que se refire o artigo 2 da Resolución do 6 de xuño de 2008 pola que se establecen as bases reguladoras para a concesión en réxime de concorrencia competitiva das subvencións e axudas a proxectos de aforro e eficiencia enerxética e proxectos de enerxía renovables de Galicia, correspondentes ao exercicio 2008, e ao abeiro dos convenios subscritos entre o IDAE e o Inega os días 2 e 3 de xullo de 2008.
Santiago de Compostela, 7 de agosto de 2009.
Eliseo Diéguez García
Director do Instituto Enerxético de Galicia
SERVICIO GALEGO DE PROMOCIÓN DA IGUALDADE DO HOME
E DA MULLER
RESOLUCIÓN do 31 de xullo de 2009 pola que se procede á publicación das subvencións concedidas en virtude da Resolución do 26 de marzo de 2009, da Secretaría Xeral da Emigración, pola que se regula a concesión, en réxime de concorrencia competitiva, de axudas a asociacións de emigrantes retornados e inmigrantes para o ano 2009.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/08/2009

De conformidade co disposto no artigo 15.1º da Lei 9/2007, do 13 de xuño, de subvencións de Galicia, e no artigo 13 da Resolución do 26 de marzo de 2009, da Secretaría Xeral da Emigración, pola que se regula a concesión, en réxime de concorrencia competitiva, de axudas a asociacións de emigrantes retornados e inmigrantes para o ano 2009, procédese á publicación das subvencións concedidas de contía igual ou superior a 3.000 euros.
Finalidade da axuda: as axudas teñen como finalidade a subvención dos gastos correntes (excluídos os gastos de persoal da propia asociación) e de equipamento, derivados do funcionamento das entidades, así como para a realización de actividades propias da asociación na Comunidade Autónoma galega correspondentes ao exercicio económico do ano 2009.
Norma reguladora: Resolución do 26 de marzo de 2009, pola que se regula a concesión, en réxime de concorrencia competitiva, de axudas a asociacións de emigrantes retornados e inmigrantes para o ano 2009 (DOG nº 63, do 1 de abril).
Aplicación orzamentaria: 04.50.312C.481.0 e 04.50.312C.781.0 dos orzamentos xerais da comunidade autónoma para o ano 2009.
Crédito orzamentario: 125.000  na aplicación orzamentaria 04.50.312C.481.0 e 70.000  na aplicación orzamentaria 04.50.312C781.0.
Asociacións beneficiarias da subvención cunha contía igual ou superior a 3.000  e importe da axuda concedida a cada unha delas expresado en euros, que figuran no anexo a esta resolución.
Santiago de Compostela, 31 de xullo de 2009.
J. Santiago Camba Bouzas
Secretario xeral da Emigración
Ver referencia pdf "15900D003P040.PDF"
RESOLUCIÓN do 25 de xuño de 2009, da Secretaría Xeral de Medios, pola que se lles dá publicidade aos beneficiarios das axudas concedidas ás empresas xornalísticas e de radiodifusión.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 14/08/2009

Esta secretaría xeral resolveu a publicación da relación de axudas que se especifican no anexo, concedidas no ano 2009 ao abeiro da Resolución do 21 de novembro de 2008, da Secretaría Xeral de Comunicación, pola que se convocan, para o ano 2009, axudas económicas, en réxime de concorrencia competitiva, destinadas a empresas xornalísticas e de radiodifusión.
Estas axudas fináncianse con cargo ás aplicacións orzamentarias 04.30.151A.470.1 e 04.30.461A.470.1 dos orzamentos xerais da Comunidade Autónoma de Galicia para o ano 2009.
O que se fai público para xeral coñecemento.
Santiago de Compostela, 25 de xuño de 2009.
Alfonso Cabaleiro Durán
Secretario xeral de Medios
Ver referencia pdf "15900D003P040.PDF"
RESOLUCIÓN do 31 de xullo de 2009, da Intervención Xeral da Comunidade Autónoma, pola que se actualiza o punto segundo do anexo previsto na Orde do 26 de febreiro de 1993, pola que se regula a expedición de ordes de pagamento para xustificar.
CONSELLERÍA DE FACENDA — I. DISPOSICIÓNS XERAIS — 04/08/2009

A Orde da Consellería de Economía e Facenda, do 26 de febreiro de 1993, pola que se regula a expedición de pagamentos para xustificar, modificada pola Orde do 26 de setembro de 2006, relaciona no seu anexo as aplicacións orzamentarias con cargo ás cales se poden emitir ordes de pagamento para xustificar.
A nova clasificación orgánica despois da nova estrutura da Xunta de Galicia e as novas necesidades postas de manifesto polos órganos xestores fan necesaria a actualización do punto segundo do anexo da devandita orde.
De acordo co exposto, vistas as peticións formuladas polas distintas consellerías, e por mor da facultade de actualización que me outorga a disposición adicional da Orde do 26 de febreiro de 1993,
RESOLVO:
Actualizar o punto segundo do anexo da Orde do 26 de febreiro de 1993 pola que se regula a expedición de pagamentos para xustificar, que contén con carácter particular a relación das aplicacións orzamentarias con cargo ás cales se poden emitir ordes de pagamento para xustificar. O devandito punto quedará redactado de modo que se indica no anexo desta resolución.
Esta resolución entrará en vigor o mesmo día da súa publicación no Diario Oficial de Galicia.
Santiago de Compostela, 31 de xullo de 2009.
Elena Muñoz Fonteriz
Interventora xeral da Comunidade Autónoma
Ver referencia pdf "15100D001P006.PDF"
a) CESAMENTOS CONSELLERÍA DO MAR
CORRECCIÓN de erros.-Resolución do 4 de decembro de 2009 pola que se convocan dúas bolsas de formación na área de documentación e biblioteconomía.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 30/12/2009

Advertidos erros na devandita resolución, publicada no Diario Oficial de Galicia número 241, do 11 de decembro de 2009, é necesario facer as seguintes correccións:
-Na base sétima, punto 3.a), na páxina 18.838, onde di: «a) Cursos de duración igual ou superior a 250 horas: 1 punto por curso, ata un máximo de 2 puntos», debe dicir: «a) Cursos de duración igual ou superior a 250 horas: 1 punto por curso, ata un máximo de 4 puntos».
-Na base sétima, punto 3.b), na páxina 18.838, onde di: «b) Cursos de duración igual ou superior a 100 horas: 0,75 puntos por curso, ata un máximo de 1,50 puntos», debe dicir: «b) Cursos de duración igual ou superior a 100 horas: 0,75 puntos por curso, ata un máximo de 3 puntos».
-Na base sétima, punto 3.c), na páxina 18.838, onde di: «c) Cursos de duración igual ou superior a 40 horas: 0,50 puntos por curso, ata un máximo de 1,50 puntos», debe dicir: «c) Cursos de duración igual ou superior a 40 horas: 0,50 puntos por curso, ata un máximo de 2 puntos».
CORRECCIÓN de erros.-Resolución do 4 de decembro de 2009 pola que se convoca unha bolsa de formación en competencias técnicas vinculadas a sistemas de xestión da teleformación.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 30/12/2009

Advertidos erros na devandita resolución, publicada no Diario Oficial de Galicia número 242, do 14 de decembro de 2009, é necesario facer as seguintes correccións:
-Na base sétima, punto 2.a), na páxina 18.942, onde di: «a) Cursos de duración igual ou superior a 250 horas: 1 punto por curso, ata un máximo de 2 puntos», debe dicir: «a) Cursos de duración igual ou superior a 250 horas: 1 punto por curso, ata un máximo de 4 puntos».
-Na base sétima, punto 2.b), na páxina 18.942, onde di: «b) Cursos de duración igual ou superior a 100 horas: 0,75 puntos por curso, ata un máximo de 1,50 puntos», debe dicir: «b) Cursos de duración igual ou superior a 100 horas: 0,75 puntos por curso, ata un máximo de 3 puntos».
-Na base sétima, punto 2.c), na páxina 18.942, onde di: «c) Cursos de duración igual ou superior a 40 horas: 0,50 puntos por curso, ata un máximo de 1,50 puntos», debe dicir: «c) Cursos de duración igual ou superior a 40 horas: 0,50 puntos por curso, ata un máximo de 3 puntos».
-Na base sétima, punto 2.d), na páxina 18.943, onde di: «d) Cursos de duración inferior a 40 horas: 0,25 puntos por curso, ata un máximo de 1 punto», debe dicir: «d) Cursos de duración inferior a 40 horas: 0,25 puntos por curso, ata un máximo de 2 puntos».
CORRECCIÓN de erros.-Resolución do 4 de decembro de 2009 pola que se convoca unha bolsa de formación en dinamización e xestión de contidos na área da teleformación.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 30/12/2009

Advertidos erros na devandita resolución, publicada no Diario Oficial de Galicia número 242, do 14 de decembro de 2009, é necesario facer as seguintes correccións:
-Na base sétima, punto 3.a), na páxina 18.933, onde di: «a) Cursos de duración igual ou superior a 250 horas: 1 punto por curso, ata un máximo de 2 puntos», debe dicir: «a) Cursos de duración igual ou superior a 250 horas: 1 punto por curso, ata un máximo de 3 puntos».
-Na base sétima, punto 3.b), na páxina 18.933, onde di: «b) Cursos de duración igual ou superior a 100 horas: 0,75 puntos por curso, ata un máximo de 1,50 puntos», debe dicir: «b) Cursos de duración igual ou superior a 100 horas: 0,75 puntos por curso, ata un máximo de 2,25 puntos».
-Na base sétima, punto 3.d), na páxina 18.934, onde di: «d) Cursos de duración inferior a 40 horas: 0,25 puntos por curso, ata un máximo de 1 punto», debe dicir: «d) Cursos de duración inferior a 40 horas: 0,25 puntos por curso, ata un máximo de 1,25 puntos».
ORDE do 24 de xullo de 2009 pola que se conceden subvencións para a edición en lingua galega de recursos didácticos curriculares para niveis non universitarios, ao abeiro do concurso público convocado na Resolución do 4  de febreiro de 2009.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 04/08/2009

A Resolución do 4 de febreiro de 2009 (DOG do 19 de febreiro) regula a concesión de subvencións para a edición en lingua galega de recursos didácticos curriculares para niveis non universitarios.
Vistos os informes-proposta formulados pola comisión constituída ao abeiro do artigo 10 da citada convocatoria, esta consellería
RESOLVE:
Artigo 1º
A concesión de axudas aos proxectos relacionados no anexo I.
Artigo 2º
Desestimar os títulos que se relacionan no anexo II polos motivos que aparecen citados na correspondente epígrafe. Neste anexo especifícanse tamén as solicitudes que non atenderon o requirimento de emenda de erros en forma e/ou no prazo establecido, segundo o disposto no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común.
Artigo 3º
Contra esta orde que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria no prazo dun mes a partir do día seguinte ao da publicación da resolución no DOG, segundo o disposto nos artigos 116 e 117 da Lei 4/1999 (BOE nº 12, do 14 de xaneiro) de modificación da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Artigo 4º
De conformidade co artigo 13.4º da Lei 4/2006, do 30 de xuño, de transparencia e de boas prácticas na Administración pública galega, a Secretaría Xeral de Política Lingüística publicará na súa páxina web, no enderezo www.xunta.es/linguagalega, a relación dos beneficiarios e o importe das axudas concedidas. Así mesmo, en cumprimento do disposto no Decreto 132/2006, do 27 de xullo, polo que se regulan os rexistros públicos creados nos artigos 44 e 45 da Lei 7/2005, do 29 de decembro, de orzamentos xerais da Comunidade Autónoma de Galicia para o ano 2006, a secretaría xeral fará públicos os datos relevantes referidos ás axudas e subvencións concedidas así como as sancións impostas aos beneficiarios.
Disposición derradeira
Esta orde entrará en vigor o día seguinte ao da súa publicación no DOG.
Santiago de Compostela, 24 de xullo de 2009.
Jesús Vázquez Abad
Conselleiro de Educación e Ordenación
Universitaria
Ver referencia pdf "15100D007P012.PDF"
ORDE do 27 de xullo de 2009 pola que se dispón o cesamento de vogais en representación da Xunta de Galicia nos consellos de administración das autoridades portuarias de Vilagarcía de Arousa e a súa ría, e Marín e ría de Pontevedra.
CONSELLERÍA DO MAR — II. AUTORIDADES E PERSOAL — 04/08/2009

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída
DISPOÑO:
O cesamento dos seguintes vogais dos consellos de administración das autoridades portuarias, e en representación da Xunta de Galicia:
* Autoridade Portuaria de Vilagarcía de Arousa e a súa ría
Jacinto Parga Fernández
Manuel Morato Miguel
Luis Rodríguez de Robles Gozalo
Faustino Laya Torreiro
Daniel Pino Vicente
José Manuel González Martínez
Manuel Maneiro Castro
Ramón Dios Suárez
Amado Enríquez Martínez Pedrosa
* Autoridade Portuaria de Marín e Ría de Pontevedra
José Manuel González Martínez
Carlos Iglesias Malvido
Camilo Garrido Torres
José Benito Gama Calvo
María Isabel Domínguez Quintás
César José Iglesias Docampo
José Manuel López Rodríguez
Raimundo Calviño Garrido
Antonio Santiago Fernández
Agradecéndolles a todos eles os servizos prestados.
Santiago de Compostela, 27 de xullo de 2009.
Rosa María Quintana Carballo
Conselleira do Mar
b) NOMEAMENTOS CONSELLERÍA DO MAR
ORDE do 27 de xullo de 2009 pola que se dispón o nomeamento de vogais en representación da Xunta de Galicia nos consellos de administración das autoridades portuarias de Vilagarcía de Arousa e a súa ría, e Marín e ría de Pontevedra.
CONSELLERÍA DO MAR — II. AUTORIDADES E PERSOAL — 04/08/2009

A Lei 27/1992, do 24 de novembro, de portos do Estado e da mariña mercante, texto reformado pola Lei 62/1997, do 26 de decembro, no seu artigo 40 atribúelles ás comunidades autónomas as facultades de designación e separación dos vogais dos consellos de administración das autoridades portuarias de interese do estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002, faculta o titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída,
DISPOÑO:
O nomeamento dos seguintes vogais dos consellos de administración das autoridades portuarias, e en representación da Xunta de Galicia:
* Autoridade Portuaria de Vilagarcía de Arousa e a súa ría
José Manuel Cores Tourís
Juan Maneiro Cadillo
Covadonga Salgado Blanco
Baltasar Rodríguez Alcalde
José Juan Durán Hermida
Martín Serantes Álvarez
Manuel Ángel Tarrío Fernández
Manuel Fontao Lampón
Juan José González Vázquez
* Autoridade Portuaria de Marín e Ría de Pontevedra
José Manuel Álvarez-Campana Gallo
Mª Celeste Nieto García
Manuel Santos Costa
José Manuel Cores Tourís
Manuel Nores González
Augusto Casal Sánchez
Manuel González Juanatey
Encarnación Rivas Díaz
José Luis Santiago Pereira
Santiago de Compostela, 27 de xullo de 2009.
Rosa María Quintana Carballo
Conselleira do Mar
ORDE do 28 de decembro de 2009 pola que se fai pública a ampliación da dotación orzamentaria para a concesión das axudas establecidas na Orde do 30 de decembro de 2008, pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 30/12/2009

A Orde do 30 de decembro de 2008 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia nº 10, do 15 de xaneiro), establece na súa disposición adicional cuarta, en que se recollen os créditos que financian a orde, que estes importes poderán ser obxecto de modificacións, como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a Conferencia Sectorial de Asuntos Laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da dita orde, coa finalidade de facer chegar estas ao maior número de persoas beneficiarias posible.
Por todo o exposto e en uso das facultades que me foron conferidas,
DISPOÑO:
Artigo 1º
Amplíase o importe total das axudas que se van conceder ao abeiro da Orde do 30 de decembro de 2008 pola que se establecen as bases reguladoras do Programa para a promoción do emprego autónomo, cofinanciado polo Fondo Social Europeo, e se procede á súa convocatoria para o ano 2009 (Diario Oficial de Galicia nº 10, do 15 de xaneiro), na seguinte contía e aplicación orzamentaria, que figura dotada nos orzamentos xerais da Comunidade Autónoma de Galicia para o ano 2009:
48.04.322C.470.1, código de proxecto 2009 01001 polo importe de 1.678.535,63 euros.
Artigo 2º
Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 28 de decembro de 2009.
Beatriz Mato Otero
Conselleira de Traballo e Benestar
RESOLUCIÓN do 17 de decembro de 2009, da Dirección Xeral de Centros e Recursos Humanos, pola que se seleccionan os centros desta comunidade autónoma que participarán na actividade de escolas viaxeiras no ano 2010.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/12/2009

Por Orde do 23 de outubro de 2009 (DOG do 5 de novembro), a Consellería de Educación e Ordenación Universitaria convocou axudas para a realización de actividades de escolas viaxeiras durante o ano 2010.
Efectuada a valoración de solicitudes polas comisións provinciais previstas no punto 8 da devandita orde, e conforme a proposta da comisión constituída con tal fin nesta dirección xeral, e en función das atribucións que me foron conferidas pola orde de referencia,
RESOLVO:
Seleccionar os centros que participarán na actividade de escolas viaxeiras que se sinalan no anexo que se xunta a esta resolución.
Santiago de Compostela, 17 de decembro de 2009.
José Manuel Pinal Rodríguez
Director xeral de Centros e Recursos Humanos
Ver referencia pdf "25300D006P115.PDF"
RESOLUCIÓN do 22 de xullo de 2009 pola que se publica a oferta de emprego público de persoal laboral de administración e servizos para o ano 2009.
UNIVERSIDADE DE VIGO — III. OUTRAS DISPOSICIÓNS — 05/08/2009

De conformidade cos estatutos da Universidade de Vigo, co convenio colectivo de persoal laboral de administración e servizos da Universidade de Vigo (DOG nº 145, do 27 de xullo de 2007), consonte as competencias que recoñece a Lei orgánica 6/2001, do 21 de decembro, de universidades e os estatutos da Universidade de Vigo
Esta reitoría
RESOLVEU:
Primeiro.-Publicar a oferta de emprego público do persoal laboral de administración e servizos da Universidade de Vigo para o ano 2009:
Ver referencia pdf "15200D008P028.PDF"
Segundo.-Para coñecemento de posibles aspirantes, as bases específicas de cada proceso selectivo derivado desta oferta de emprego publicaranse no Diario Oficial de Galicia.
Terceiro.-Con base no disposto no convenio colectivo de persoal laboral da Universidade de Vigo (DOG nº 145, do 27 de xullo de 2007) do total da oferta de emprego reservarase un 6% para seren cubertas entre persoas con discapacidade cun grao de minusvalía igual ou superior ao 33%. A distribución por categorías será a seguinte:
-Técnico/a especialista de bibliotecas: 1 praza.
-Auxiliar técnico/a de servizos xerais: 2 prazas.
Cuarto.-O sistema de acceso será o concurso-oposición, coa estrutura das probas prevista no anexo III do convenio colectivo de aplicación. Os temarios que rexerán nas probas publícanse na páxina electrónica da Universidade de Vigo, no seguinte enderezo:
http://www.uvigo.es/servicios/pas/index.gl.htm
>Emprego>Temarios.
Vigo, 22 de xullo de 2009.
Alberto Gago Rodríguez
Reitor da Universidade de Vigo
ORDE do 24 de xullo de 2009 pola que se derroga a Orde do 15 de xuño de 2009, pola que se establecen as bases reguladoras e se convocan axudas en réxime de concorrencia competitiva ás entidades privadas sen ánimo de lucro para a realización de programas de prevención do alcoholismo.
CONSELLERÍA DE SANIDADE — III. OUTRAS DISPOSICIÓNS — 05/08/2009

Publicada no Diario Oficial de Galicia número 124, do 26 de xuño de 2007, a Orde do 22 de xullo, pola que se derroga a Orde do 15 de xuño de 2009 pola que se establecen as bases reguladoras e se convocan axudas en réxime de concorrencia competitiva ás entidades privadas sen ánimo de lucro para a realización de programas de prevención do alcoholismo e constatada a necesidade de cobertura de trámites que se consideran indispensables para o bo fin e a eficacia das accións comprendidas no seu ámbito de aplicación, faise necesario proceder á súa derrogación, sen prexuízo de realizar unha nova convocatoria para idéntica finalidade, unha vez cumpridos os trámites cuxa ausencia xustifica a derrogación daquela.
Polo exposto, de acordo coas facultades que me atribúen os artigos 34.6º e 38 da Lei 1/1983, do 22 de febreiro, reguladora da Xunta e da súa presidencia, reformada pola Lei 11/1988, do 20 de outubro.
DISPOÑO:
Artigo único.
Queda derrogada a Orde do 15 de xuño de 2009 pola que se establecen as bases reguladoras e se convocan axudas en réxime de concorrencia competitiva ás entidades privadas sen ánimo de lucro para a realización de programas de prevención do alcoholismo.
Disposición derradeira
A presente orde entrará en vigor ao día seguinte ao da súa publicación no Diario Oficial de Galicia.
Santiago de Compostela, 24 de xullo de 2009.
María del Pilar Farjas Abadía
Conselleira de Sanidade
CORRECCIÓN de erros.-Orde do 22 de xullo de 2009 pola que se establecen as bases reguladoras para a concesión, en réxime de concorrencia competitiva, das subvencións para o fomento da investigación e a innovación empresarial no ámbito da Comunidade Autónoma de Galicia, e se procede á súa convocatoria para o ano 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 05/08/2009

Advertido erro na devandita orde publicada no Diario Oficial de Galicia nº 148 do xoves, 30 de xullo de 2009, é necesario facer a seguinte modificación:
Na páxina 12.869, artigo 2.2º c), onde di:
«Custos de material inventariable: adqusición de equipos e instrumental precisos para a realización do proxecto, que se dediquen ao proxecto en cuestión e que estean debidamente xustificados».
Debe dicir:
«Custos de material inventariable: adquisición de equipamentos e instrumental precisos para a realización do proxecto, na medida e durante o período que se dediquen ao proxecto en cuestión, e que estean debidamente xustificados».
CORRECCIÓN de erros.-Orde do 7 de xullo de 2009 pola que se dá publicidade á relación de postos de traballo do profesorado de relixión dos centros de educación infantil, educación infantil e primaria, educación primaria, educación especial, centros públicos integrados e institutos de educación secundaria dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/08/2009

Ver referencia pdf "15500D003P016.PDF"
ORDE do 7 de xullo de 2009 pola que se autoriza o cambio de domicilio por traslado de instalacións de tres unidades do segundo ciclo de educación infantil do centro privado Losada, do concello de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/08/2009

Examinado o expediente iniciado polo centro privado Losada, no cal se solicita autorización para o cambio de domicilio por traslado de instalacións de tres unidades do segundo ciclo de educación infantil da rúa Dr. Carracido nº 61 á rúa Baixada ao Capitán nº 37, do concello de Vigo (Pontevedra).
Tendo en conta que o expediente foi tramitado polo departamento territorial da Consellería de Educación e Ordenación Universitaria de Pontevedra, quen o remite cos informes correspondentes.
Vistos o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias, e a Orde do 20 de setembro de 1995 que o desenvolve.
Considerando que se cumpriron neste expediente os requisitos exixidos pola normativa vixente nesta materia.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar o cambio de domicilio, por traslado de instalacións de tres unidades do segundo ciclo de educación infantil, do centro privado Losada, do concello de Vigo, da rúa Dr. Carracido nº 61 á rúa Baixada ao Capitán nº 37, segundo se especifica no anexo desta orde.
Segundo.-O centro quedaobrigado ao cumprimento da lexislación vixente e a solicitar a oportuna revisión cando se teña que modificar calquera dos datos que sinala esta orde.
Contra esta orde, que esgota a vía administrativa, os interesados poderán interpoñer recurso potestativo de reposición ante o conselleiro de Educación e Ordenación Universitaria, no prazo de un mes, a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses perante o Tribunal Superior de Xustiza de Galicia.
Santiago de Compostela, 7 de xullo de 2009.
Jesús Vázquez Abad
Conselleiro de Educación e Ordenación Universitaria
ANEXO
Provincia: Pontevedra.
Concello: Vigo.
Localidade: Vigo.
Enderezo: r/ Baixada ao Capitán nº 31 (educación infantil); r/ Baixada ao Capitán nº 37 (educación primaria, secundaria, educación especial, educación de persoas adultas).
Código do centro: 36011117.
Denominación: centro privado Losada.
Titular: Colegio Losada, Sociedad Limitada
Ensinanzas autorizadas:
Educación infantil: 3 unidades.
Educación primaria: 6 unidades.
Educación secundaria obrigatoria: 4 unidades.
Educación especial: 1 unidade de psíquicos.
Quenda de tarde-noite:
Educación de persoas adultas:
Ensinanzas básicas iniciais.
Educación secundaria para persoas adultas.
ORDE do 29 de xullo de 2009 pola que se adscribe ao instituto de educación secundaria de Ponteareas profesorado do instituto de educación secundaria Pedra da Auga e do instituto de educación secundaria Val do Tea.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 07/08/2009

Por Decreto 75/2009, do 4 de marzo, créase o instituto de educación secundaria de Ponteareas, cuxa posta en funcionamento foi autorizada pola Orde do 14 de abril de 2009.
O novo instituto recolle alumnado do instituto de educación secundaria Pedra da Auga e do instituto de educación secundaria Val do Tea, polo que se trata dunha desagregación, de acordo coa definición recollida no artigo 2 do Decreto 140/2006, do 31 de agosto, polo que se determinan os criterios de perda do destino definitivo polas funcionarias e funcionarios docentes que prestan servizos nos centros educativos que imparten ensinanzas distintas das universitarias e o cómputo da antigüidade no centro en función das causas de acceso a el.
Determinadas pola Inspección Educativa as prazas correspondentes ao corpo de profesores de ensino secundario do novo centro de Ponteareas levouse a cabo un proceso de adscrición entre o profesorado con destino definitivo nos institutos de educación secundaria Pedra da Auga e Val do Tea que quixesen optar ás prazas do novo instituto de Ponteareas, e como consecuencia disto, esta consellería
DISPÓN:
Primeiro.-Queda adscrito definitivamente ao instituto de educación secundaria de Ponteareas (código 36024781) o profesorado que se relaciona no anexo a esta orde.
Segundo.-De conformidade co establecido no artigo 6 do Decreto 140/2006, do 31 de agosto, ás funcionarias e funcionarios relacionados no anexo desta orde computaráselles, para todos os efectos, a antigüidade xerada no seu centro de orixe.
Disposición derradeira
Esta orde entrará en vigor o día 1 de setembro de 2009.
Santiago de Compostela, 29 de xullo de 2009.
Jesús Vázquez Abad
Conselleiro de Educación e Ordenación Universitaria
Ver referencia pdf "15400D003P009.PDF"
ORDE do 28 de xullo de 2009 pola que se fai pública a ampliación dos importes existentes para a concesión das axudas previstas na Orde do 12 de febreiro de 2009 pola que se establecen as bases reguladoras do programa de subvencións ás unidades de apoio á actividade profesional no marco dos servizos de axuste persoal e social dos centros especiais de emprego, e se procede á súa convocatoria para o ano 2009.
CONSELLERÍA DE TRABALLO E BENESTAR — III. OUTRAS DISPOSICIÓNS — 06/08/2009

A Orde do 12 de febreiro de 2009 (DOG nº 36, do 20 de febreiro) establece na súa disposición adicional sexta que os créditos que financian esta orde poderán ser modificados como consecuencia da asignación ou da redistribución de fondos para o financiamento dos programas de fomento de emprego, coas limitacións que estableza a conferencia sectorial de asuntos laborais ou as disposicións aplicables ás axudas cofinanciadas polo Fondo Social Europeo.
En consecuencia, como existen outras dotacións que poden ser utilizadas para os mesmos fins, cómpre ampliar o importe dos créditos destinados ás axudas que poderán ser concedidas ao abeiro da referida Orde do 12 de febreiro de 2009, coa finalidade de facer chegar estas ao maior número de entidades beneficiarias posible.
Por todo o exposto e no uso das facultades que me foron conferidas,
DISPOÑO:
Artigo único.
Primeiro.-Amplíase o importe total das axudas que se van conceder ao abeiro da Orde do 12 de febreiro de 2009, nas seguintes contías e aplicacións orzamentarias, que figuran dotadas nos orzamentos xerais da Comunidade Autónoma de Galicia para o ano 2009:
48.04.322C.470.1, código de proxecto 2009 01002 polo importe de 20.100 euros.
48.04.322C.470.2, código de proxecto 2009 01016 polo importe de 30.200 euros.
Segundo.-Esta modificación non afecta o prazo establecido na referida orde para a presentación de solicitudes.
Santiago de Compostela, 28 de xullo de 2009.
Beatriz Mato Otero
Conselleira de Traballo e Benestar
ORDE do 16 de xullo de 2009 pola que se modifica a Orde do 2 de febreiro de 2009 pola que se regula a concesión de axudas por danos provocados nos establecementos comerciais, industriais, turísticos e mercantís e nas infraestruturas enerxéticas e turísticas de titularidade municipal, pola que se desenvolve o Decreto 13/2009, do 29 de xaneiro, de medidas urxentes para a reparación dos danos causados polo temporal acaecido en Galicia a partir do día 23 de xaneiro de 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 06/08/2009

A Consellería de Innovación e Industria ditou a Orde do 2 de febreiro de 2009 pola que se regulaba a concesión de axudas por danos provocados nos establecementos comerciais, industriais, turísticos e mercantís e nas infraestruturas enerxéticas e turísticas de titularidade municipal, pola que se desenvolve o Decreto 13/2009, do 29 de xaneiro, de medidas urxentes para a reparación dos danos causados polo temporal acaecido en Galicia a partir do día 23 de xaneiro de 2009 (Diario Oficial de Galicia nº 23, do 3 de febreiro).
O artigo 6, relativo ao crédito destinado ás axudas, establece que se destinará unha contía de 3.800.000 euros, sen prexuízo de ulteriores variacións producidas como consecuencia dunha maior dispoñibilidade orzamentaria, que no caso de se producir, sería obxecto de publicación no DOG e non suporía a apertura dun novo prazo de presentación de solicitudes. O dito artigo establece que para as axudas relativas a infraestruturas enerxéticas municipais, o financiamento imputarase ao crédito previsto na aplicación orzamentaria seguinte: 10.03.733B.760.7, polo importe de 800.000 euros.
Tendo en conta o elevado número de solicitudes presentadas na modalidade de infraestruturas enerxéticas municipais e o seu importe subvencionable, considérase necesario incrementar o crédito para poder atender todas as solicitudes.
En consecuencia, en uso das atribucións que me foron conferidas,
DISPOÑO:
Artigo único.-Modificar o artigo 6 da orde da Consellería de Innovación e Industria do 2 de febreiro de 2009, no referente ao crédito orzamentario da partida 44.04.733B.760.7, pasando a ser de 1.950.0000 euros.
Santiago de Compostela, 16 de xullo de 2009.
Javier Guerra Fernández
Conselleiro de Economía e Industria
ORDE do 23 de xuño de 2009 pola que se declara a alleabilidade de dous inmobles situados no concello das Pontes de García Rodríguez.
CONSELLERÍA DE FACENDA — III. OUTRAS DISPOSICIÓNS — 06/08/2009

A Comunidade Autónoma de Galicia é titular das antigas casetas de legoeiros en virtude do Real decreto 2708/1983, sobre transferencias de funcións e servizos da Administración do Estado á Comunidade Autónoma de Galicia en materia de estradas, que concretamente no seu anexo, parágrafo F) c) establece que «se traspasan á Comunidade Autónoma de Galicia os bens inmobles afectos ás estradas transferidas, descritos na relación 2.3, especificando parcelas, viveiros, almacéns, casa de legoeiros... anexas ás estradas transferidas».
Como consecuencia da norma anterior, a comunidade autónoma asumiu a titularidade de dúas casetas de legoeiros denominadas Aparral e do Bañal, no concello das Pontes de García Rodríguez.
Unha vez desafectados do dominio público os inmobles mediante o Decreto 276/2008, do 27 de novembro (DOG nº 247, do 22 de decembro) e o Decreto 69/2009, do 26 de marzo (DOG nº 68, do 8 de abril), e obtida a súa inscrición no correspondente Rexistro da Propiedade a nome da Comunidade Autónoma de Galicia, procede declarar a súa alleabilidade, de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu Regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.-Declárase a alleabilidade dos inmobles que se describen a continuación:
Edificio de planta baixa de 134 m2 que ocupa a totalidade do soar sobre o que se asenta, segundo a actual medición do catastro, situado no punto quilométrico 474,100 da estrada AC-861, antiga C-641, Vilalba-límite provincial-Igrexafeita, parroquia de Aparral, lugar da Casilla, s/n, do concello das Pontes de García Rodríguez (A Coruña), que linda: norte, leste e oeste, con Manuela Pérez Lego; e sur, estrada de situación AC-861. Referencia catastral 000100200NJ90H0001QT. Inscrito no Rexistro da Propiedade de Narón ao tomo 2695, libro 175, folio 78, predio nº 17.896.
Soar dunha superficie de 3.217 m2 segundo a actual medición do catastro, sobre o que se asenta unha edificación de planta baixa de 107 m2 e andar alto de 55 m2 no punto quilométrico 26,790 da estrada AC-101, As Pontes de García Rodríguez-Ortigueira, no sitio da Casilla, lugar do Bañal, concello das Pontes de García Rodríguez (A Coruña), que estrema: norte, novo trazado da estrada AC-101; sur, leste e oeste, antigo trazado da estrada AC-101. Referencias catastrais: 15071A020004380000YR e 002400100NJ91E0001IK. Inscrito no Rexistro da Propiedade de Narón ao tomo 2685, libro 174, folio 176, predio nº 17.850.
Santiago de Compostela, 23 de xuño de 2009.
P.D. (Orde 27-4-2009)
Rosa Mª Pedrosa Pedrosa
Secretaria xeral e do Patrimonio da Consellería
de Facenda